Diari Oficial de la Generalitat Valenciana


Sumari del DOGV 1958, del 05-02-1993 (1993/827089)

ORDRE de 18 de gener de 1993, de la Conselleria de Sanitat i Consum, per la qual convoca cursos de Salut Pública i d'Atenció Primària que se celebraran a la Comunitat Valenciana, per a la formació de 240 titulats universitaris, mitjans i superiors, en situació de desocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/18/(2)/dof/vci/html**

### Dades del document

Número de DOGV
:   1958

Data del DOGV
:   05-02-1993

Secció del DOGV
:   DISPOSICIONS GENERALS

Número del document
:   1993/827089


Data del document
:   18-01-1993

Organisme emissor
:   Conselleria de Sanitat i Consum

Tipus de document
:   Ordre

Ordre de 18 de gener de 1993, de la Conselleria de Sanitat i Consum, per la qual convoca cursos de Salut Pública i d'Atenció Primària que se celebraran a la Comunitat Valenciana, per a la formació de 240 titulats universitaris, mitjans i superiors, en situació de desocupació.  
La reorganització de l'assistència sanitària i els principis de la nova salut pública, amb l'èmfasi en la participació comunitària i en l'atenció primària a la salut, tenint en compte el coneixement de les necessitats i característiques de la població, exigeixen la formació de personal en aquestes noves tècniques. Es pretén la capacitació en aquesta nova línia de treball de professionals de 25 o més anys d'edat, els quals serien inclosos en el Programa de Formació Professional i Inserció Laboral de Desocupats, amb el suport del Fons Social Europeu.  
Per tot això, d'acord amb les competències d'aquesta conselleria, i fent ús de les atribucions que em confereixen l'article 35 de la Llei de la Generalitat Valenciana 5/1983, de 30 de desembre, de Govern Valencià, i el Decret 187/1991, de 15 d'octubre, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat i Consum,  
ORDENE  
Article únic  
Convocar nou cursos dotats de subvenció econòmica per a la formació de 240 titulats universitaris, mitjans i superiors, en situació de desocupació.  
Es faran cursos a les tres capitals de la Conmnitat Valenciana.  
La convocatòria d'aquests cursos s'adaptarà a les bases que figuren en aquesta ordre.  
València, 18 de gener de 1993.  
El Conseller de Sanitat i Consum,   
JOAQUIN COLOMER SALA  
BASES  
1. Es convoquen quatre cursos per a la formació de 95 alumnes en Atenció Primària de Salut i cinc cursos per a la formació de 145 alumnes en Salut Pública.  
2. Es podrà accedir als cursos de Salut Pública amb titulació universitària, mitjana o superior.  
Per a accedir als cursos d'Atenció Primària es requerirà llicenciatura en Medicina i Cirurgia, llicenciatura en Psicologia, diplomatura universitària en Infermeria o diplomatura en Treball Social.  
En ambdós casos, els sol·licitants hauran de tenir 25 anys o més i estar en situació de desocupació. Són requisits indispensables per a la realització dels cursos tenir la titulació esmentada i poder acreditar la condició de desocupat amb una antiguitat mínima d'un any.  
3. El termini de presentació de sol·licituds restarà obert des de la publicació d'aquesta convocatòria en el Diari Oficial de la Generalitat Valenciana fins al 30 de juny. Aquest termini s'anirà tancant: el dia 15 de febrer, per als cursos de febrer i març; el 25 de març, per als cursos d'abril i maig; el 15 de maig, per als cursos de juny, i el 30 de juny per als cursos de setembre.  
4. Les sol·licituds s'han d'adaptar al model que figura en l'annex I d'aquesta convocatòria.  
5. Junt amb la sol·licitud els aspirants hauran de Presentar la documentació següent:  
- Fotocòpia de la titulació universitària exigida.  
- Fotocòpia del DNI.  
- Fotocòpia de la targeta de demanda d'ocupació de l?INEM actualitzada.  
6. La selecció dels alumnes es farà tenint en compte que complesquen els requisits exigits en aquesta convocatòria i el temps que duguen desocupats, que consta en la targeta de demanda d'ocupació de l?INEM.  
7. Després d'efectuada la selecció, serà publicada una llista provisional d'alumnes admesos en el tauler d'anuncis de l?IVESP. Contra aquesta llista, les persones interessades podran presentar reclamacions adreçades al Director de l?IVESP, c/ Juan de Garay, 21, 46835, València, en el termini de deu dies hàbils comptadors des de la publicació de les llistes provisionals dels sol·licitants seleccionats.  
8. Els cursos començaran a partir de febrer de 1993, i, successivament, als mesos de març, abril, maig, juny i setembre.  
Cap sol·licitant no podrà fer més d'un curs dels compresos en aquesta convocatòria.  
No s'admetran les sol·licituds de persones que hagen fet cursos del Fons Social Europeu en convocatòries anteriors.  
9. Cada curs constarà de 300 hores. Els cursos es faran amb horari de matí i vesprada, amb un total de 40 hores setmanals. La no assistència a més del 10% de les hores de classe implicarà l?exclusió automàtica de l'alumne.  
10. Els alumnes admesos que superen el curs es beneficiaran d'una subvenció econòmica de 68.000 pessetes pel total de la realització del curs. Aquesta quantitat serà pagada tota després d'haver acabat el curs.  
Aquestes subvencions seran pagades amb càrrec a l'aplicació pressupostària 401/000193 de l?IVESP.  
11. Les sol·licituds s'adreçaran a la Direcció de l?Institut Valencià d'Estudis en Salut Pública, c/ Juan de Garay, 21, 46961, València. Hom podrà presentar-les, a partir del dia de la publicació d'aquesta convocatòria en el Diari Oficial de la Generalitat Valenciana, a l?Institut Valencià d'Estudis en Salut Pública (IVESP) i a les direccions territorials de Sanitat i Consum. També poden enviar-se per correu certificat a aquesta mateixa secretaria, o en la forma que estableix la Llei de Procediment Administratiu.  
12. La Conselleria de Sanitat i Consum podrà suspendre qualsevol subvenció concedida si considera que hi ha incompliment, per part de l'alumne, de les obligacions contretes.  
ANNEX I  
Instància de sol·licitud de participació en cursos de l'IVESP en col·laboració amb el Fons Social Europeu  
Nom ..., NIF ..., lloc de naixement ..., titulació ..., data d'antiguitat de la targeta de l?INEM ..., domicili ..., localitat ..., codi postal ..., telèfon ...  
EXPOSE: que m'interessa participar en els cursos per a titulats universitaris en situació de desocupació organitzats per l?IVESP.  
SOL·LICITE: ser admès a la realització del curs que tot seguit s'indica.  
CursMes   
Salut Pública...   
Atenció Primària ...  
Que es farà a:  
(Indiqueu la localitat: Alacant, Castelló o València)  
... . ... d ... de 1993.  
(Signatura del sol·licitant)  
DIRECCIO DE L'IVESP


Còpia Permalink ELI